Diari Oficial de la Generalitat Valenciana


Sumari del DOGV 8986, del 30-12-2020 (2020/11177)

RESOLUCIÓ de 14 de desembre de 2020 de la Vicepresidència i Conselleria d'Igualtat i Polítiques Inclusives d'acabament i arxivament d'expedients de responsabilitat patrimonial en matèria de dependència per impossibilitat material de continuar-los
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11085


Data del document
:   14-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 14 de desembre de 2020 de la Vicepresidència i Conselleria d'Igualtat i Polítiques Inclusives d'acabament i arxivament d'expedients de responsabilitat patrimonial en matèria de dependència per impossibilitat material de continuar-los [2020/11460]  
A instàncies de part es va iniciar la tramitació dels expedients de responsabilitat patrimonial que figuren a continuació en l'annex I i annex II, mitjançant els quals els interessats i/o hereus reclamaven responsabilitat patrimonial de la Conselleria d'Igualtat i Polítiques Inclusives, per l'aplicació dels articles 19, 20, i disposició addicional primera de l'Ordre 21/2012, de 25 d'octubre, de la Conselleria de Justícia i Benestar Social, per la qual es regulen els requisits i condicions d'accés al programa d'atenció a les persones i a les seues famílies en el marc del Sistema d'Autonomia i Atenció a la Dependència en la Comunitat Valenciana, i que van ser declarats nuls mitjançant sentències, 237/2016, de 15 de març, i 248/2016, de 18 de març, dictades pel Tribunal Superior de Justícia de la Comunitat Valenciana.  
Consta acreditat que la pretensió adduïda pels reclamants i que va motivar l'inici dels expedients de responsabilitat patrimonial, que després es detallen, la va resoldre, en compliment de les sentències esmentades dictades pel Tribunal Superior de Justícia de la Comunitat Valenciana, la direcció general competent en matèria de dependència de la Conselleria d'Igualtat i Polítiques Inclusives, mitjançant revocació dels actes pels quals es van minorar o van concedir, prestacions en matèria de dependència, per un import calculat de forma més estricta per aplicació dels articles 19, 20 i disposició addicional primera de l'Ordre 21/2012, de 25 d'octubre, i de restitució als afectats en els seus drets.   
  
A conseqüència del que s'ha exposat anteriorment s'ha produït la desaparició, per causes sobrevingudes, de l'objecte que va motivar l'inici dels expedients de responsabilitat patrimonial en matèria de dependència, detallats en l'annex I i annex II, i amb això la impossibilitat material de continuar amb la seua tramitació.  
El Decret 5/2019, de 16 de juny, del president de la Generalitat, pel qual es determinen el número i la denominació de les conselleries, i les seues atribucions, estableix en l?«Article 3. Vicepresidència i Conselleria d'Igualtat i Polítiques Inclusives», l'assignació a «la Conselleria d'Igualtat i Polítiques Inclusives de les competències en matèria de polítiques de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social.»  
  
I, la competència per a resoldre els procediments de responsabilitat patrimonial de la Vicepresidència i Conselleria d'Igualtat i Polítiques Inclusives que es troba atribuïda, per delegació, a la persona titular de la Sotssecretaria en virtut de la Resolució, de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria, apartat segon, lletra H) (publicada en el DOGV núm. 7736 de 08.03.2016).  
El Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives (publicat en el DOGV núm. 8959, de 24.11.2020), en l'article 23 estableix com a competències de la Sotssecretaria, entre altres: «e) Tramitar els expedients de responsabilitat patrimonial de la Conselleria».  
L'article 84.2 de la Llei 39/2015, d'1 d'octubre, del procediment administratiu comú de les administracions públiques assenyala que: «També produirà l'acabament del procediment la impossibilitat material de continuar-lo per causes sobrevingudes. La resolució que es dicte haurà de ser motivada en tot cas.»  
A la vista de tot el que s'ha exposat anteriorment, i de conformitat amb la normativa legal esmentada i altra de general i pertinent aplicació, resolc:  
  
Únic  
Declarar l'acabament dels expedients de responsabilitat patrimonial relacionats en l'annex I i annex II, per impossibilitat material de continuar-los per causes sobrevingudes, i acordar l'arxivament d'actuacions.  
  
  
Publicar en el Diari Oficial de la Generalitat Valenciana la present resolució, amb indicació que esgota la via administrativa i que, contra aquesta, podrà interposar-se recurs contenciós administratiu davant el jutjat contenciós administratiu corresponent, de conformitat amb el que s'estableix en els articles 8.2 i 46.1 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats a partir de l'endemà a la publicació de la present resolució. O, potestativament, recurs de reposició davant aquest mateix òrgan, en el termini d'un mes, computat en els termes ja exposats, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen interposar qualsevol altre que estimen oportú.  
  
  
València, 14 de desembre de 2020.- La vicepresidenta del Consell i consellera d'Igualtat i Polítiques Inclusives, p. d. (Resolució de 29 de febrer de 2016, DOGV núm. 7736, de 08.03.2016), el sotssecretari: Daniel Mestre Canó.